### 4.     Beslutning og nedsættelse af politisk styregruppe og orientering om organisering af projekt "Udvikling af midtbyen"

**Åbent**

Sagsnr.: 326-2020-80550       J.nr.: 01.00.05           Dokumentnr.:
326-2020-344714

**Sagstype**

Beslutning.

**Resume og sagens baggrund**

Kommunalbestyrelsen godkendte den 28.10.2020 en rammeaftale,
der lægger grundlaget for det partnerskab der skal være mellem AP-ejendomme og
Kalundborg Kommune for udvikling af midtbyen i Kalundborg For at sikre
projektets realisering foreslås det, at der etableres såvel en politisk som
administrativ organisering, der kan understøtte og sikre projektets fremdrift.

**Indstillinger**

Direktøren indstiller:

1.
at der etableres, en politisk styregruppe bestående af:

Frede Paulsen og formand
ØU

Ron Karlsen (Formand for
TMU)

Klavs Overgaard (Formand for KF)

Og at Kommunalbestyrelsen udpeger
yderligere 3 medlemmer:

Et KB medlem fra liste O med
tilknytning til ØK/TMU/KF

To KB medlemmer fra liste A
og/eller Ø med tilknytning til ØK/TMU/KF

2.
at Kommissoriet godkendes

**Behandling**

Økonomiudvalget, Kommunalbestyrelsen.

**Sagsfremstilling**

Kommunalbestyrelsen har besluttet, at der skal arbejdes med
en udvikling af [adresse], som blandt andet omfatter salg af matrikler
i midtbyen. Kalundborg by har gennem længere tid oplevet en generel
efterspørgsel på attraktive boliger i bymidten. En hel generel efterspørgsel
fra borgere i byen og i Kalundborg Kommune i al almindelighed og yderligere
aktualiseret af den positive udvikling Kalundborg kommune er inden i. Byomdannelsen
skal også ses som en del af såvel ejendomsstrategien, som spor 2 i strategien
for [adresse].

Kalundborg Kommune oplever aktuelt en meget positiv
udvikling på såvel uddannelsesområdet med blandt andet aftalen om etablering af
Biomanufacturing Project House (BPH) og på erhvervsområdet med blandt andet
Mads Schultz etablering i kommunen samt en generelt stigende interesse for
Kalundborg. Denne udvikling sætter fokus på Kalundborg Kommune som
bosætningskommune, og rejser helt naturligt spørgsmål om boliger. Samarbejdet
mellem Kalundborg Kommune og AP Ejendomme handler om at gribe de muligheder,
som den positive udvikling giver Kalundborg Kommune.

Der skal udarbejdes et plangrundlag, som både kan omfatte
tillæg til kommuneplan og nye lokalplaner, skal tilvejebringes i tæt samspil
mellem parterne og de almindelige offentlige dialoger og høringer skal
indtænkes. Selve byggeriets endelige materialer, præcise parkeringspladsantal,
boligantal og størrelser afklares først i forbindelse med udarbejdelsen af
plangrundlaget og afgivelse af byggetilladelser.

For at realisere projektet skal der etableres en
organisering, der såvel politisk som administrativt kan sikre projektets
fremdrift og realisering. Organiseringen fremgår af vedlagte kommissorium.

**Økonomiske konsekvenser**

Kommunalbestyrelsen skal løbende forelægges de konkrete
købsaftaler og forslag til plangrundlag for de enkelte områder.

**Økonomiudvalgets møde den 9.
december 2020:**

Ad 1 Anbefales i det liste O foreslår Søren Gregersen og
liste A og Ø foreslår Ellen Frederiksen og Tina Jørgensen.

Ad 2 Anbefales.

**Bilag**

|  |  |
| --- | --- |
| Styregruppe - udvikling af midtbyen | 326-2020-344581 |